open-index/open-wikipedia-markdown huggingface dataset:
Ernest Roney

**Ernest John Roney** (8. kesäkuuta 1900 Lambeth – 1975 Blyth) oli brittiläinen purjehtija. Hän oli mukana saamassa hopeaa 8mR-tapahtumassa *Emilylla* vuoden 1924 kesäolympialaisissa Pariisissa. Hän sijoittui siinä lisäksi seitsemänneksi *Feolla* vuoden 1928 kesäolympialaisissa Amsterdamissa.

Myös Ernestin sisarukset Margaret ja Esmond Roney pääsivät kilpailemaan olympialaisiin.

## Lähteet
Kairon elokuvajuhlat

**Kairon elokuvajuhlat** (; , lyhennys **CIFF**) on Kairossa, Egyptissä vuosittain järjestettävä kulttuuritapahtuma. Se perustettiin vuonna 1976 arabimaailman ensimmäisenä kansainvälisenä elokuvafestivaalina.

Kamal el-Mallakh sai ajatuksen Kairon elokuvajuhlien perustamisesta vierailtuaan vuonna 1975 Berliinin elokuvajuhlilla. Tapahtuma on saanut ainoana arabimaiden ja Afrikan elokuvajuhlana FIAPF:n () huippuluokituksen. Kairon elokuvajuhlien sen yhteydessä jaetaan lukuisia palkintoja. Vuosina 2011 ja 2013 elokuvajuhlia ei järjestetty. Egyptin yhteiskunnan epävakaa tilanne myös varjosti vuoden 2012 tapahtumaa.

## Palkinnot
Kairon elokuvajuhlissa myönnettävistä kansainvälisistä kilpailusarjan palkinnoista arvostetuimmat ovat parhaalle elokuvalle myönnettävä *Kultainen pyramidi* (elokuvan tuottajalle) ja kilpailun tuomariston parhaalle ohjaajalle myöntämä *Hopeinen pyramidi*. Oheisessa taulukossa luetellaan näitä palkintoja voittaneet elokuvat ja ohjaajat vuodesta 1991 lähtien.

(Kesken, 7.2.2019: lisätty Kultaisen ja hopeisen pyramidin palkinnon voittaneita englanninkielisen wikipedia-artikkelin pohjalta. Olisi korjattava palkittujen elokuvien ja ohjaajien nimet suomalaiseen/alkukieliseen muotoon (esimerkiksi Kansallisfilmografia Elonetin mukaan). Lähteistys myös puutteellinen. Elokuvajuhlien alkuvuosien (1.-14. CIFF) palkitut luettelematta, koska näistä löytyy vähän tietoa verkosta ainakin  tai ,  ja/tai vanhemmista uutisista ehkä löytyisi, vertaiswikeissäkään ei näistä tarinaa ole)

## Katso myös
* Karthagon elokuvajuhlat
* Dubain kansainväliset elokuvajuhlat
* FESPACO
* Marrakechin elokuvajuhlat
* Afrikan elokuva-akatemian palkinto

## Lähteet
Mark Dacascos

**Mark Alan Dacascos** (s. 26. helmikuuta 1964 Honolulu, Havaiji) on yhdysvaltalainen näyttelijä ja kamppailulajien taitaja.. Hän on esiintynyt elokuvissa, kuten *[[Mafian pyöveli]]*, *[[Susien klaani]]* ja *[[Kehdosta hautaan]]*. Dacascos on esiintynyt myös televisiosarjoissa Iron Chef America ja *[[Havaiji 5-0]]*.

## Lähteet

## Aiheesta muualla

*
Pekkola

**Pekkola** on suomalainen sukunimi, joka on muun muassa seuraavilla henkilöillä:

* Eerikki Pekkola (s. 1993), pikajuoksija
* Eero Pekkola (s. 1953), yritysjohtaja, teollisuusneuvos
* Helmi Pekkola (1886–1934), kirjailija
* Iina Pekkola (s. 1973), aitajuoksija
* Mika Pekkola (s. 1979), kirjailija, tutkija ja suomentaja
* Pasi Pekkola (s. 1981), kirjailija ja koripalloilija
* Sami Pekkola (s. 1983), koripalloilija
* Samuli Pekkola (s. 1972), tietojärjestelmätieteen professori
* Sonja Pekkola (s. 1993), sulkapalloilija
* Sulo-Weikko Pekkola (1890–1931), kirjailija ja jääkärikapteeni
* Ville Pekkola (s. 1989), koripalloilija
* Väinö Pekkola (1880–1953), luonnontutkija ja Turun yliopiston preparaattori
Umskiptar

**Umskiptar** on norjalaisen yhden miehen black metal -yhtye Burzumin 21. toukokuuta 2012 julkaistu albumi.

## Kappaleet
#
#
#
#
#
#
#
#
#
#
#

## Kokoonpano
* Varg Vikernes – laulu, kitara, kosketinsoitin, rummut, bassokitara, tuottaja, design, layout
* Eirik Hundvin – miksaaja
* Naweed Ahmed – masteroija
* Peter Nicolai Arbo – kansikuva
* Dan Capp – design, layout

## Arvostelut
* About.com: 
* Imperiumi: 6/10
* Kaaoszine: 4/10
* Metal Storm: 3.0/10
* Pitchfork: 3.3/10
* Sputnikmusic: 

## Lähteet

## Aiheesta muualla
* ''Umskiptar'' discogs.com -sivustolla
*
Oreot

**Oreot** (Oreosomatidae) on pietarinkaloihin kuuluva heimo. Heimon lajeja tavataan syvistä vesistä Atlantista ja Intian valtamerestä.

## Lajit ja anatomia
Oreoiden heimoon kuuluu 4 sukua ja noin 10 lajia, esimerkiksi oreo (*Oreosoma atlanticum*). Heimon kalat ovat keskikokoisia kaloja, ja suurimmat niistä voivat saavuttaa 60&nbsp;cm:n pituuden. Tyypillisiä piirteitä oreolajeille ovat hyvin litteä ja korkea ruumis, suurikokoiset pää ja silmät, pitkät selkä- ja peräevät sekä pieni ja pyöreähkö pyrstöevä. Väriltään aikuiset oreolajit ovat tyypillisesti tuhkan- tai hopeanharmaita.

## Levinneisyys ja elintavat
Oreolajeja tavataan Atlantista, Intian valtamerestä ja Tyynestämerestä. Runsaimpia ne ovat eteläisellä pallonpuoliskolla Australian ja Uuden-Seelannin läheisyydessä. Eräitä lajeja tavataan myös Etelämantereen läheisyydestä. Heimon kalojen ravintoa ovat kalat, mustekalat ja äyriäiset. Oreot ovat syvänveden kaloja, joita tavataan tyypillisesti 400&ndash;1&nbsp;500 metrin syvyydessä. Oreoita kalastetaan taloudellisesti merkittävissä määrin Australiassa, Uudessa-Seelannissa ja Japanissa.

## Lähteet

## Aiheesta muualla
*ITIS: Oreosomatidae
Auran helluntaiseurakunta

**Auran helluntaiseurakunta** (aik. **Auranmaan lähetysseurakunta**) on itsenäinen helluntaiseurakunta, joka on perustettu 2. huhtikuuta 2008 yhdistämällä Auranmaan helluntaiseurakunta ja Liedon lähetysseurakunta, joista jälkimmäinen edusti baptistilähetystä.

Auran helluntaiseurakunnan toimintamuotoina ovat jumalanpalvelukset, viikoittaiset rukouskokoukset, nuorisotyö, musiikkitapahtumat, lasten- ja nuortentilaisuudet sekä pyhäkoulu. Seurakunta tekee lähetystyötä Espanjassa, Villenan kaupungissa.

## Katso myös
* Helluntaiherätys Suomessa
* Auran seurakunta

## Lähteet

## Aiheesta muualla
* Auran Helluntaiseurakunnan kotisivut
Jarkko Niemi

**Jarkko Niemi** voi tarkoittaa seuraavia:

*Jarkko Niemi, suomalainen muusikko ja musiikkitieteilijä
*Jarkko Niemi, suomalainen näyttelijä
*Jarkko Niemi, suomalainen maantiepyöräilijä
Bob Morane

**Bob Morane** on belgialainen ranskankielinen sarjakuva. Sen luoja ja käsikirjoittaja on Henri Vernes. Suomessa julkaistut tarinat on piirtänyt William Vance.

Tarina *Ritarin miekka* ilmestyi Suomessa *Nastasarjat* -lehdissä 1965. Sarjakuva ilmestyi uudelleen jatkosarjoina *[[Zoom (sarjakuvalehti)|Zoom]]* -sarjakuvalehdessä. Lehden ilmestymisen lakattua Bob Morane -albumeita julkaistiin Zoom-albumisarjassa, jota kustansi Sanoma-osakeyhtiö. Tämän jälkeen julkaisijana oli Semic. Otava julkaisi lisäksi vuonna 2017 viisi William Vancen piirtämää seikkailua sisältäneen kokoelman.

Sarjakuvan päähahmo on seikkailija Robert ”Bob” Morane. Hänen toverinsa on skotlantilainen William ”Bill” Ballantine. Tarinoille on ominaista kansainvälisyys sekä eksoottiset ympäristöt. Mielikuvitukselliset tekniset laitteet ja psyykkiset tapahtumat värittävät tarinoita. Toisaalta  jotkin yksityiskohdat kuten autot ja lentokoneet ovat realistisia ja tunnistettavissa.

Esimerkiksi tarinassa *Samurain silmä* Bob Morane näkee hotellissa nukkuessaan unta, jossa hän lepää suuressa, hiljaisessa kirkossa. Hän herää tähän ja toteaa aiemmin täyden hotellin tyhjäksi. Hänen käyttämänsä auto on Toyota Carina. *Silmät sumussa* -tarinassa on kauko-ohjattavia, puhaltimen ilmapatsaan varassa liikkuvia robotteja, joiden ”silmät” ovat sädease. *Kivijättiläisten kosto* sijoittuu Pääsiäissaarelle ja vajonneeseen kaupunkiin, joka on ollut Mú-mantereella. Seikkailun käynnistää Moranen saama telepaattinen viesti

## Suomessa ilmestyneet tarinat

### Romaanit
* Bob Moran - Kirjat 1–9  1957–1959 

### Sarjakuvat
* *Ritarin miekka* Nastasarjat 19–24 1965 
* *Silmät sumussa* Zoom lehdet 15–21 1974
* *Olematon kaupunki* Zoom lehdet 23–31 1974
* *Kauhusaaret Zoom*-albumi nro 4 1974
* *Samurain silmä* Zoom-albumi nro 9 1974
* *Tankki tyhjänä Seradoon* 1979
* *Hirmuliskojen temppeli* 1980
* *Sammakoiden linna* 1980
* *Kivijättien kosto* 1981
Kokoelma *Bob Morane* (2017) sisältää seikkailut

* *Silmät sumussa*
* *Keltaisen varjon nuket*
* *Seitsemän lyijyristiä*
* *Sissisotaa Tumbagassa*
* *Keltaisen varjon vanki*.

## Lähteet
* Vernes, Henri & Vance, William: *Bob Morane. Samurain silmä*. (L’Oeil du samourai.) Helsinki: Sanoma, 1974,
* Vernes, Henri & Vance, William: *Kivijättien kosto*. (Les géants de Mu.) Suomentanut Tuulamaria Mokko. Bob Morane 4. Tampere: Semic, 1981,
* *Zoom* -sarjakuvalehdet 15–21 1974,
* http://sarjakuvat.eurocomics.info/bob_morane.html

### Viitteet

## Aiheesta muualla
* Jerrman, Toni: Bob Morane. *Tähtivaeltaja* 4/2017.
Lokainhevonen

**Lokainhevonen** on lämminverinen pienhevosrotu, joka on peräisin Tadžikistanista.

## Ominaisuudet
Lokainhevonen on pienikokoinen, erittäin kestävä ja melko nopea hevonen. Rodun nuorten hevosten suorituskykyä testataan säännöllisesti Dušanben ja Taškentin laukkaradoilla.

Lokainhevonen on korkeudeltaan korkeimmillaan noin 150&nbsp;cm, useammin pienempi ja jopa alle ponirajan, mutta rakenteeltaan ja erityisestä päänsä osalta hevosmainen. Pää on tavanomainen ja nenäpii suora. Kaula on lyhyt ja lihaksikas, lavat kohtalaisen viistot, rintakehä leveä ja syvä, selkä kiinteä ja lyhyenpuoleinen, takaosa lihaksikas. Jalat tapaavat olla voimakkaat ja kuivat, kuitenkin usein asennoiltaan virheelliset; kaviot ovat pienet ja hyvin kestävät.

Rodussa esiintyvät väritykset ovat rautias, ruunikko, kimo ja voikkovärit, joskus myös musta. Karva on usein metallinkiiltoinen. Vuosina 1955-1970 rodun jalostuksessa vaikuttaneen oriin Farfor jälkeläisillä esiintyy kiharakarvaisuutta. Luonne on rauhallinen ja aulis.

## Historia
Lokainhevosen uskotaan kehittyneen 1500-luvulta alkaen Lokai-nimisen uzbekkipaimentolaisheimon jalostamana.  Rotu pohjautuu paikalliseen tasankohevoseen, jota parannettiin risteyttämällä siihen arabian-, karabairin- ja jomudinhevosta sekä jonkin verran akhaltekeä ja turkomaanihevosta.  Myöhemmin myös englannintäysiveristä ja terskinhevosta on käytetty rodun jalostuksessa.

Lokainhevosia pidetään usein laitumella laumoissa vuoden ympäri. Eräs rodun käytöistä on perinteinen, hyvin vauhdikas kokpar-peli, jossa ratsukot kilpailevat vuohenruhon hallinnasta.

## Lähteet
*

### Viitteet
Jarkko Niemi (pyöräilijä)

**Jarkko Niemi** (s. 3. marraskuuta 1982 Tampere) on suomalainen pyöräilijä.

Niemi on voittanut maantiepyöräilyn Elite-sarjan Suomen mestaruuden 2012. Ratapyöräilyssä hän voitti pisteajon Suomen mestaruuden 2014.

Niemi sai vuonna 2018 varoituksen dopingista, sillä hänen näytteestään löytyi kiellettyä furosemidia. Näyte oli annettu harjoituskauden testissä marraskuussa 2017. 

## Lähteet
Ljapunovin epäyhtälö

Tilastotieteessä **Liapounovin epäyhtälö** on erikoistapaus Hölderin epäyhtälöstä. Sen mukaan reaaliluvuille 1 ja satunnaismuuttujan X odotusarvolle on voimassa \{ E |X|^r\}^{1/r}\leq \{ E |X|^s\}^{1/s}.
Angela Cardoso

**Angela Cardoso** (s. 9. huhtikuuta 1979 Luanda) on angolalainen koripalloilija. Hän kilpaili vuoden 2012 kesäolympialaisissa Lontoossa ja kuului siellä 12. sijoittuneeseen Angolan naisten joukkueeseen. Cardoso pelaa pienenä laitahyökkääjänä. Hänen seuransa oli kaudella 2011–2012 Primeiro de Agosto, ja tätä ennen hän oli pelannut myös Interclubessa. Hän on opiskellut liikkeenjohtoa Angolan Lusíada-yliopistossa.

Vuonna 2011 Cardoso oli mukana voittamassa koripallon naisten Afrikan-mestaruuskilpailuja. Lisäksi hän oli joukkueineen sijoittunut niissä kolmanneksi vuonna 2007.

## Lähteet
Tšekkoslovakian vallankaappaus 1948

**Tšekkoslovakian vallankaappaus 1948** oli Tšekkoslovakian kommunistisen puolueen veretön valtaantulo 25. helmikuuta 1948.

## Määrittely
*Vallankaappaus*-sanalla tarkoitetaan yleensä vallanvaihdosta, jolla ei ole suurta yhteiskunnallista vaikutusta. Tässä mielessä tapahtuma on enemmän kuin vallankaappaus. Sana sopii kuitenkin käytettäväksi tässä, koska vallanvaihdos oli vallanpitäjien sisäinen ”palatsivallankumous”. Joskus on myös käytetty nimeä Tšekkoslovakian kansandemokraattinen vallankumous.

## Tausta
Pääministeri Klement Gottwaldin johtama kommunistinen puolue TKP oli vähitellen vahvistunut, ja mieliala maassa oli Neuvostoliitolle myönteinen. Esimerkiksi sudeettisaksalaisilta takavarikoidun omaisuuden jakaminen luettiin kommunistien ansioksi. Vuoden 1946 vaaleissa TKP sai 38,7 prosenttia äänistä. Neuvostoliiton painostus oli epäsuoraa, sillä maassa ei ollut venäläisiä joukkoja.

## Hallituskriisi
Helmikuussa 1948 maan monipuoluehallitus riitaantui sisäisesti ja useimmat ei-kommunistiset ministerit erosivat siitä. Kommunistien kannattajat liikehtivät voimakkaasti järjestäen esimerkiksi tehtaisiin työläisneuvostoja, jotka pyrkivät ottamaan määräysvallan tehtaallaan. Presidentti Edvard Beneš pelkäsi sisällissotaa ja nimitti kommunistienemmistöisen hallituksen 25. helmikuuta 1948. Kommunistit eivät sen jälkeen enää luovuttaneet valtaa muille puolueille. Toukokuussa hyväksyttiin uusi kansandemokraattinen perustuslaki, jota Beneš piti laittomana. Hän erosi presidentin virasta 7. kesäkuuta 1948. Maassa kansallistettiin kaivos- ja raskasteollisuus sekä pankit ja vakuutuslaitokset. Yhteiskunnan haltuun siirtyi tällöin 60&nbsp;% teollisuudesta. Sosialisointia täydennettiin vielä huhtikuussa maareformilla, perustamalla valtion vakuutuslaitos ja uudistamalla koulujärjestelmä. Ainoastaan maataloudessa säilyi pienessä määrin yksityisomistusta.

## Vaikutukset Pohjoismaissa
Tšekkoslovakian vallankaappauksen johdosta kolmen Skandinavian maan sosiaalidemokraattiset pääministerit Hans Hedtoft, Tage Erlander ja Einar Gerhardsen esittivät 18. maaliskuuta yhteisen vetoomuksen, jossa demokratian puolustaminen ja taistelu kommunismia vastaan olivat keskeisiä tunnuksia.

Tšekkoslovakian vallankaappaus heijastui Suomeenkin. Monet suomalaiset kommunistit katsoivat, että vallankaappausta pitäisi yrittää Suomessakin. Vahvat huhut väittivät, että SKP:n (SKDL:n) eduskuntaryhmän puheenjohtaja Hertta Kuusinen olisi Messuhallin puheessa 24.3. julistanut, että ”Tšekkoslovakian tie on myös meidän tiemme”. Puolustusvoimat lisäsi tiettyjen kohteiden suojaamista ja presidentti J. K. Paasikivi oikeutti pääesikunnan ryhtymään liikekannallepanon valmisteluihin. SKP:n ja Moskovan arkistoja tutkinut  historioitsija Kimmo Rentola ei ole löytänyt arkistoista mitään merkittävää todistetta SKP:n kaappaushankkeesta, vaikka yksittäisiä kaappaukseen halukkaita tiedetään olleen. Rentolan mukaan puolue katsoi Suomen tilanteen olevan epäedullinen kaappaukselle ja SKP:n olleen jopa haluton muuttamaan Suomi kommunistiseksi.
## Katso myös
*Tšekkoslovakian sosialistinen tasavalta

## Lähteet
Kyröskoski (maalaus)

** Kyröskoski** on suomalaisen maisemamaalarin Werner Holmbergin öljyvärimaalaus kankaalle, 110×102 cm. Maalauksen aiheena on Kyröskoski Hämeenkyrössä Satakunnassa. Tämän opiskeluvuosinaan maalaamansa teoksen Holmberg maalasi vuonna 1854. Se kuuluu Ateneumin taidemuseon kokoelmiin.

Tässä ruskea- ja mustasävyisessä maalauksessa valkoinen Kyröskoski laskeutuu kuohuen kalliorinnettä alas. 1800-luvun puolivälistä alkaen pohjoinen erämaa alkoi saada keskeistä merkitystä kansallisena symbolina. Kyröskoski oli Länsi-Suomen tunnetuimpia nähtävyyksiä tuohon aikaan, ja sen ajan muutkin taiteilijat kuvasivat sitä töissään.

Holmberg teki *Kyröskoski*-maalauksen opiskeluaikanaan Düsseldorfissa ilman paikan päällä tehtyjä harjoitelmia. Hän käytti apunaan P. A. Kruskopfin 1840-luvulla koskesta tekemää laveerausta ja myös Zachris Topeliuksen koskesta teokseen *[[Finland framställdt i teckningar]]* kirjoittamaa kuvausta.Nuorella taiteilija opiskelijalla oli kunnianhimoinen tarve todistaa kykynsä maalata vaikeitakin aiheita ja siksi hän valitsi tämän aiheen. Hän otti maalatessaan mallia Dûsseldorfissa suosituista Andreas Achenbachin norjalaisista ja ruotsalaisista koskikuvista. Werner Holmberg saikin aikaan dynaamisimman siihenastisista suomalaisista maisemamaalauksista. Teos oli samalla kertaa sekä erämaaromanttinen että realismiin viittaava.

Hän teki tästä aiheesta vuonna 1857 myös tussein ja vesivärein laveerauksen, jossa hän kuvasi Kyröskoskea sivulta-

## Katso myös
* Kyröskoski, laveeraus

## Lähteet

## Aiheesta muualla
* Suomen Kansallisgalleria: Kokoelmat: Kyröskoski. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_A2D9D36F-1DC3-4516-8124-558DA5B1DCA5
Samir Adam

**Samir Omar Mogne Adam** (s. 5. joulukuuta 1983 Maputo) on mosambikilainen koripalloilija, pelipaikaltaan laitahyökkääjä. Hän kuuluu Mosambikin koripallomaajoukkueeseen ja osallistui koripallon Afrikan-mestaruuskilpailuihin 2009. Hän on pelannut Espanjassa Prat Joventutin ja Adepal Alcázarin joukkueissa. Yliopistotasolla hän pelasi South Dakota School of Mines and Technologyssa.

## Lähteet
Jan Vreede

**Jan Johannes Anthony Arnoldus Vreede** (19. tammikuuta 1900 Zaandam – 17. helmikuuta 1989 Amsterdam) oli alankomaalainen purjehtija. Hän kilpaili vuoden 1924 kesäolympialaisissa Pariisissa ja oli mukana saamassa kuuden metrin luokassa pronssia *Willem-Sixillä*.

## Lähteet
Kollinjoen seisake

**Kollinjoen seisake** () oli Suomen rataverkkoon kuulunut pysäkki Joroisten kunnassa rataosalla .

Kollinjoki avattiin liikenteelle 1. kesäkuuta 1950. Se perustettiin ensisijaisesti junien kohtauspaikaksi, mutta siellä oli myös henkilöliikennettä. Vaatimaton asemarakennus rakennettiin vuonna 1953. Kollinjoki muutettiin miehittämättömäksi toukokuussa 1969, kun junien kohtaamiset oli järjestelty toisille asemille lastaustoiminnan päättymisen myötä. Tavaraliikenne lakkautettiin vuonna 1976 ja henkilöliikenne lakkautettiin 3. kesäkuuta 1984. Liikennepaikka lakkautettiin kokonaan 2. kesäkuuta 1985. Asemarakennus paloi tuhopoltossa heinäkuussa 1981.

## Lähteet
Pontus Tidemand

**Pontus Tidemand** (s. 10. joulukuuta 1990) on ruotsalainen ralliautoilija, joka ajoi kaudella 2018 WRC2-luokassa Skoda Motorsportin autolla. Vuonna 2017 hän voitti WRC2-sarjan mestaruuden.

## Ura
Ensimmäisen MM-osakilpailunsa Tidemand ajoi vuoden 2012 Ruotsin MM-rallissa. Vuotta myöhemmin hän kilpaili samassa rallissa ensimmäistä kertaa WRC-autolla. Vuonna 2013 hän voitti rallin junioreiden maailmanmestaruuden (JWRC) Ford Fiesta R2-autolla voitettuaan Portugalin, Saksan ja Ranskan osakilpailut.

Vuonna 2014 Tidemand ajoi Ruotsin rallissa WRC-autolla kahdeksanneksi, ja osallistui WRC2-luokan autolla kolmeen sarjan osakilpailuun, onnistuen voittamaan Saksan osakilpailun. 

Kaudelle 2015 hän pääsi Škoda Motorsportin talliin, ja voitti Aasian-Tyynenmeren rallisarjan (APRC) mestaruuden. Hän sijoittui WRC2-sarjassa kauden lopputuloksissa viidenneksi. Vuonna 2016 hän keskittyi pääosin WRC2-sarjaan ja sijoittui lopputuloksissa viidenneksi.

Vuonna 2017 Tidemand voitti WRC2-sarjan maailmanmestaruuden. Hän voitti kauden aikana viisi osakilpailua luokassa. Vuonna 2018 hän sijoittui WRC2-sarjan lopputuloksissa hopealle tallikaverinsa Jan Kopeckýn jälkeen. 

Vuodelle 2019 Tidemand pääsi ajamaan WRC-autolla Monte Carlon ja Ruotsin osakilpailuissa.

Tidemandin isäpuoli on norjalainen ralliautoilija Henning Solberg, vuoden 2003 maailmanmestarin Petter Solbergin veli.

## Rallin MM-sarjan tulokset
()

## Lähteet
Ammunnan maailmanmestaruuskilpailut 1954

**Vuoden 1954 ammunnan maailmanmestaruuskilpailut** järjestettiin Caracasissa, Venezuelassa. Kisojen ajankohta oli 14.-26. marraskuuta 1954. Kilpailuja järjestettiin kaikkiaan 32 vain miehille. Neuvostoliiton kivääriampuja Anatoli Bogdanov kuudella MM-kultamitalilla oli kisojen menestynein ampuja. Mitalitilastossa Neuvostoliitto nousi selväksi ykköseksi ennen Ruotsia ja Yhdysvaltoja. Suomalaisille kisat menivät alle odotusten. Ainoa kultamitali tuli kisojen viimeisenä päivänä ns. Venezuela-pistoolin joukkueammunnassa. Henkilökohtaiset MM-mitalit, pronssiset, saavuttivat suomalaisista vapaakivääriampuja Vilho Ylönen asentojen yhteistuloksissa ja polvelta, pienoiskiväärin asentojen yhteistuloksissa sekä Pentti Linnosvuo 25 metrin olympiapistoolissa pronssille.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Fokus - Urheilu 2
Amaranthe (albumi)

**Amaranthe** on tanskalais-ruotsalaisen Amaranthe-yhtyeen esikoisalbumi. Se julkaistiin 13. huhtikuuta 2011 (iTunesissa 11. huhtikuuta 2011). Syyskuussa 2011 albumista julkaistiin erikoisversio, jossa on kaksi bonuskappaletta.

## Kappaleet

## Kokoonpano
* Elize Ryd – laulu
* Jake E – laulu
* Andreas Solveström – murinalaulu
* Olof Mörck – kitara ja koskettimet
* Morten Lowe Sørensen – rummut
* Johan Andreassen – basso

## Arvostelut
* AllMusic: 
* Angry Metal Guy: 
* Imperiumi.net: 
* Kaaoszine: 8/10
* Sea of Tranquility: 
* Soundi: 

## Lähteet
Vesihiisi (Rovaniemi)

**Vesihiisi** on Rovaniemen kaupungin uimahalli. Vesihiidessä on yksi 25 metrin allas, jossa on yhden ja kolmen metrin ponnahduslauta sekä viiden metrin hyppytaso. Vesihiidessä on myös lastenallas, jossa on liukumäki, hieronta-allas ja kahluuallas.

Vuonna 1967 valmistuneen Rovaniemen uimahallin ovat suunnittelleet arkkitehdit Olli ja Eija Saijonmaa. Sen peruskorjauksen suunnitteli Juha Paldanius. Uimahallia on remontoitu pari kertaa 2020-luvulla. Viimeisin remontti valmistui syksyllä 2022, jolloin mm. allastiloissa ja hyppytasanteilla uusittiin laatoituksia ja pinnotteita. Tiloissa aiemmin sijainnut vesiliukumäki poistettiin remontoinnin yhteydessä pois huonokuntoisuuden ja korjauskelvottomuutensa vuoksi.

## Lähteet

## Aiheesta muualla
* Vesihiisi Uimahalliportaali-sivustolla
Maailmankaikkeuden kiihtyvä laajeneminen

**Maailmankaikkeuden kiihtyvällä laajenemisella** viitataan havaintoon, että Maailmankaikkeuden laajeneminen tapahtuu kiihtyvällä vauhdilla eli skaalatekijällä on positiivinen toisen kertaluvun derivaatta. Käytännössä siis kaukaiset galaksit etääntyvät toisistaan yhä kiihtyvällä vauhdilla, ja kiihtyvyys on sitä suurempi, mitä kauempana galaksit jo ovat toisistaan.

Kiihtyvän laajenemisen havaitsivat ensimmäisten joukossa Saul Perlmutter, Brian Schmidt ja Adam Riess. He saivat havaintojensa ansiosta Nobelin fysiikanpalkinnon vuonna 2011.

## Laajenemismallit
Kiihtyvää laajenemista on yritetty selittää maailmankaikkeuden malleilla, joihin kuuluu jonkinlainen pimeän energian muoto. Tällä energialla olisi negatiivinen paine, ja sitä voitaisiin kuvata yksinkertaisesti kosmologisena vakiona tai tyhjiöenergiana. Pimeän energian olemassaoloa pidetään nykyisin lähes varmana.

## Laajenemisen seuraukset
Maailmankaikkeuden laajentuessa tavallisen aineen, säteilyn ja pimeän aineen tiheys siinä vähenee nopeammin kuin pimeän energian tiheys, mikä tekee kaikkeudesta lopulta pimeä energia -voittoisen. Toisin sanoen maailmankaikkeuden koon kaksinkertaistuessa pimeän energian tiheys pysyy likimain tai täysin vakiona (mikäli se on kosmologinen vakio), mutta muun aineen ja energian tiheys muuttuu kahdeksan kertaa pienemmäksi.

Nykyisten havaintojen mukaan pimeän energian energiatiheys maailmankaikkeudessa on jo nyt suurempi kuin muun aineen ja energian tiheys. Malleissa, joiden mukaan pimeä energia on kosmologinen vakio, maailmankaikkeus tulee laajentumaan eksponentiaalisesti. Lopulta kaikki paikallisen superjoukon ulkopuolella olevat galaksit ovat niin punasiirtyneitä, että niitä on lähes mahdotonta havaita.

## Katso myös
*Kosmologinen vakio

## Lähteet
The Last September

**The Last September** () on vuonna 1999 ensi-iltansa saanut Deborah Warnerin ohjaama ranskalais-brittiläis-irlantilainen romanttinen draamaelokuva, jonka pääosissa ovat Maggie Smith, Michael Gambon, Keeley Hawes, David Tennant, Lambert Wilson, Jane Birkin ja Fiona Shaw. *The Last September* perustuu Elizabeth Bowenin samannimiseen romaaniin vuodelta 1929.

*The Last September* kuvattiin Irlannissa. Elokuva sai ensi-iltansa Cannesin elokuvajuhlilla Ranskassa 16. toukokuuta vuonna 1999. Teatterilevitykseen elokuva pääsi Ranskassa 23. elokuuta vuonna 2000. Kanadassa elokuvaa esitettiin Montrealin elokuvajulilla 27. elokuuta 1999 ja Toronton elokuvajuhlilla 17. syyskuuta 1999. Yhdysvalloissa elokuva sai ensi-iltansa New Yorkissa 21. huhtikuuta vuonna 2000 ja teatterilevitykseen elokuva pääsi 28. huhtikuuta. Irlannissa ja Isossa-Britanniassa elokuva julkaistiin 5. toukokuuta 2000.

Elokuva oli ehdolla Kultaiseen sammakkoon parhaasta kuvauksesta (Sławomir Idziak) Camerimagen elokuvajuhlilla vuonna 1999. Lionsgate julkaisi *The Last Septemberin* DVD:lle 12. syyskuuta 2000.

## Näyttelijät

## Lähteet

## Aiheesta muualla
* 
* 
*
Rauan Isalijev

**Rauan Orynbasaruly Isalijev** (; s. 13. toukokuuta 1988) on kazakstanilainen jääpalloilija, pelipaikaltaan hyökkääjä. Hän edustaa Novosibirskin Sibselmašia. Hän lukeutuu myös Kazakstanin maajoukkueen tärkeimpiin pelaajiin.

Isalijevin kasvattajaseura on Uralskin  Akžaiyk, missä hän on pelasi vuoteen 2008. Sen jälkeen hän on ollut kakis kautta niin Arkangelin Vodnikissa kuin Nižni Novgorodin Startin sekä kaudesta 2012 lähtien Novosibirskin Sibselmašissa  

Kazakstanin maajoukkueessa Isalijev debytoi kaudella 2006-07. Hän on saavuttanut kolmesti maailmanmestaruuspronssia. 

## Saavutukset

**Maajoukkueessa**
*MM-pronssia: 2012, 2013, 2014

## Lähteet
* Isalijev Bandysidan-tietokannassa
* Isalijev Venäjän jääpalloliigan tietokannassa (*venäjäksi*)
* Izalijevin haastattelu YouTubessa
Kieletär

**Kieletär** oli vuosina 1871–1875 ilmestynyt aikakauskirja, jonka julkaisija oli August Ahlqvist. Lehteä ilmestyi seitsemän numeroa. Se sisältää tutkimuksia, arvosteluja ja muistutuksia suomalaisen kirjallisuuden ja kielitieteen aloilta.

## Lähteet
Reikäsaha

**Reikäsaha** on saha, jolla voi tehdä reikiä porakoneen avustamana. Sovellettuja materiaaleja ovat esimerkiksi puu ja muovi. Sahaa on olemassa ainakin kolmena eri versiona: 
* Yksittäiset reikäsahaterät, jotka asetetaan "ankkuriinsa"
* Reikäsahasarjan yhteydessä toimitetut monet koot, joista valitaan tarkoitukseen sopiva ja kiinnitetään sopivaan moduuliin
* Tyyppi, jossa leikkaava osuus voidaan portaattomasti säätää haluttuun säteeseen, jotta saadaan sopivan kokoinen reikä

Työkalun käyttökohteina ovat tapaukset, joissa poran tai pistosahan käyttäminen ei olisi käytännöllistä.

Sähkömiehet voivat reikäsahalla sahata reiät uppoasennettaville kytkimille ja pistorasioille.

## Lähteet

## Aiheesta muualla
Åke Kihlman

**Åke Henrik Kihlman** (15. huhtikuuta 1901 Helsinki – 26. joulukuuta 1968) oli suomalainen teollisuusjohtaja. Hän sai vuorineuvoksen arvon 1951. Hän oli Tampellan toimitusjohtaja 1959–1961 ja sen jälkeen vielä johtokunnan puheenjohtaja. Hän oli myös Kaukomarkkinat Oy:n johtokunnan puheenjohtaja vuodesta 1947.

## Lähteet
Freedomland

**Freedomland** (*Freedomland*) on vuonna 2006 ensi-iltansa saanut Joe Rothin ohjaama elokuva, jonka pääosia esittävät Samuel L. Jackson ja Julianne Moore. Rasismiaiheisen elokuvan käsikirjoituksen teki Richard Price samannimisen romaaninsa pohjalta.

## Arvioita
*[[Turun Sanomat|Turun Sanomien]]* Tapani Maskulan mielestä *Freedomland* yrittää osoittaa, miten helposti poliisin tutkimukset räjähdysherkissä kortteleissa saattavat johtaa rotumellakoihin. Hänestä ohjaaja Joe Roth ei kuitenkaan osaa tuoda esiin tarinan yhteiskunnallisia aspekteja, vaan ohjaa tarinasta ohutta kidnappausjännäriä.

## Lähteet
Sophie Scholl – viimeiset päivät

**Sophie Scholl – viimeiset päivät** (*Sophie Scholl – Die letzten Tage*) on vuonna 2005 ensi-iltansa saanut Marc Rothemundin ohjaama elokuva, joka kertoo natsiajan Valkoinen Ruusu -vastarintaliikkeen johtajasta Sophie Schollista. Nimiosaa esittää Julia Jentsch.

## Lähteet
Kyröskoski (täsmennyssivu)

**Kyröskoski** voi tarkoittaa seuraavia:

* Kyröskoski, koski Hämeenkyrössä
* Kyröskoski, taajama Hämeenkyrössä
* Kyröskoski, Werner Holmbergin laveeraus vuodelta 1857
* Kyröskoski, Werner Holmbergin maalaus vuodelta 1854
* Kyröskosken kartonkitehdas, tehdas Kyröskoskella
* Kyröskosken sähkörautatie, Kyröskosken kartonkitehtaalla toiminut sähkörautatie
* Kyröskosken Ponsi, Kyröskoskella toimiva urheiluseura
* Kyröskosken kuulakarnevaalit, Kyröskoskella järjestettävä yleisurheilutapahtuma
* Kyröskosken taistelu, Kyröskoskella käyty Suomen sisällissodan taistelu
* Kyröskosken lava, Kyröskoskella toiminut tanssilava
* Kyröskosken voimalaitos, Kyröskoskessa sijaitseva voimalaistos
Uolevi Poppius

**Uolevi Poppius**  (25. maaliskuuta 1896 Helsinki – 10. syyskuuta 1978 Helsinki) oli suomalainen kenraaliluutnantti, joka teki uransa tykistön aselajissa ja toimi puolustusvoimien kaasusuojelun kehittäjänä 1920-luvun lopusta lähtien. Sotavuosina hän toimi päämajan kaasusuojelukomentajana. Myöhemmin 1947–1956 hän toimi myös tykistön tarkastajana.

Poppius kävi tykistöupseerikurssin vuonna 1918 sekä teknillisen korkeakoulun ja sotakorkeakoulun sotateknilliset opinnot 1923–1927 ja nimitettiin 1928 ye-upseeriksi. Samaan aikaan hän toimi KTR 1:ssä nuorempana upseerina ja patterin päällikkönä. Myöhemmin hän toimi yleisesikunnassa toimistoupseerina ja -päällikkönä kaasusuojelu- ja väestönsuojelutehtävissä. Sotavuosien päämajan kaasusuojelukomentajuuden jälkeen vuodet 1945–1947 Poppius oli pääesikunnan sotatalouspäällikkö. Hänen toimikautensa tykistön tarkastajana 16.2.1947–25.3.1956 oli toistaiseksi pisin jakso tykistökenraali Vilho Nenosen jälkeen. 

Ylennykset: Vänrikki 1918, luutnantti 1920, kapteeni 1923, majuri 1927, everstiluutnantti 1930, eversti 1939, kenraalimajuri 1946, kenraaliluutnantti 1951.

Poppius oli mukana myös järjestötoiminnassa. Hän oli Nykyaikaisen 5-ottelun Liiton puheenjohtaja vuodesta 1949 ja Sotatieteellisen Seuran puheenjohtaja vuodesta 1955. Hänelle myönnettiin Suomen urheilun kultainen ansioristi vuonna 1958.

Hänen vanhempansa olivat näyttelijä Olga Poppius ja Tullihallituksen pääjohtaja Wille Poppius.

## Lähteet
Albert Mol

**Albert Mol** (1. tammikuuta 1917 Amsterdam – 9. maaliskuuta 2004 Laren) oli alankomaalainen kirjailija, näyttelijä ja televisiokasvo, joka esiintyi elokuvissa ja televisio-ohjelmissa 60 vuotta kestäneen uransa aikana. Hän kuoli aneurysmaan.

## Aiheesta muualla

*
Mirva Pynnönen

**Mirva Pynnönen** (o.s. **Hämäläinen**, s. 30. elokuuta 1962) on suomalainen kävelijä, Suomen mestari ja arvokisaedustaja. Hänen aktiiviuransa sijoittui 1980- ja 1990-luvuille, jolloin hän edusti seuratasolla Lahden Urheilijoita, Esbo Idrottsföreningia ja Konneveden Urheilijoita. Pynnönen on vastannut  itse omasta valmennuksestaan  lukuun ottamatta vuotta 1987, jolloin hän harjoitteli vuoden Juha Väätäisen opeissa. 

Pynnönen voitti ulkoradoilla yhden Suomen mestaruuden ja hallissa kaksi. Hän saavutti vuosina 1985–1997 yhteensä 14 SM-mitalia, joista neljä hallissa. Pynnönen edusti Suomea EM-kisoissa vuosina 1986 ja 1990, MM-kisoissa 1987 ja sisäratojen MM-kisoissa 1987, joissa hän saavutti parhaan arvokisasijoituksensa ollen seitsemäs. Ulkoratojen arvokilpailuista Pynnösen paras saavutus oli vuoden 1986 EM-kisojen kymmenes sija.

## Saavutukset
* MM-kisat, 10 kilometrin kävely
** 1987 – 30. sija

* EM-kisat, 10 kilometrin kävely
** 1986 – 10. sija
** 1990 – 23. sija
Universiadit, 5000 m kävely

1987 - 5.sija
  
PM -kävelyt 10 000 m 

1985 - 2.sija 

* Sisäratojen MM-kisat, 3&nbsp;000 metrin kävely 
** 1987 – 7. sija

* SM-kisat, 5&nbsp;000 metrin kävely
** Kultaa 1986; Hopeaa: 1985, 1987, 1989, 1990, 1991

* SM-kisat, 10 kilometrin kävely
** Hopeaa 1988, 1989, 1990

* SM-kisat, 20 kilometrin kävely
**Pronssia 1997

* Sisäratojen SM-kisat, 3&nbsp;000 metrin kävely
**Kultaa 1987, 1990; Hopeaa 1988; Pronssia 1992

## Lähteet
*
Parittelun jälkeen peto on uupunut

**Parittelun jälkeen peto on uupunut** tai televisioesityksessä *Intohimon hinta* (*Post coïtum animal triste*) on vuonna 1997 ensi-iltansa saanut Brigitte Roüanin ohjaama elokuva uskottomasta aviovaimosta. Ohjaaja esittää myös elokuvan pääosaa.

## Näyttelijät

Lähde: 

## Arvioita
Tuuve Aron mukaan *Post Coitum, Animal Triste* on pieni mutta erikoislaatuinen elokuvaelämys jo siksi, että keski-ikäisen naisen halua on harvoin käsitelty elokuvassa näin avoimella intensiteetillä. Käsikirjoitus kuitenkin välillä laahaa ja etsii suuntaansa.

## Lähteet
François Naoueyama

**François Naoueyama** (s. 31. tammikuuta 1957) on keskiafrikkalainen entinen koripalloilija. Hän kilpaili vuoden 1988 kesäolympialaisissa ja kuului siellä miesten koripallossa kymmenenneksi sijoittuneeseen Keski-Afrikan joukkueeseen.

## Lähteet

## Aiheesta muualla
*
Mika Niemi

**Mika Niemi** voi tarkoittaa seuraavia henkilöitä:

*Mika Niemi, vuonna 1981 syntynyt suomalainen jääkiekkoilija
*Mika Niemi, vuonna 1988 syntynyt suomalainen jääkiekkoilija
Tupaantuliaiset (elokuva)

**Tupaantuliaiset** (*Travaux, on sait quand ça commence...* tai *Travaux*) on vuonna 2005 ensi-iltansa saanut Brigitte Roüanin ohjaama brittiläis-ranskalainen elokuva laittomista maahanmuuttajista.

## Lähteet
Minkä taakseen jättää

**Minkä taakseen jättää** (*Om jag vänder mig om*) on vuonna 2003 ensi-iltansa saanut Björn Rungen käsikirjoittama ja ohjaama ruotsalainen draamaelokuva.

## Juoni
Elokuva kertoo kolmen perheen kohtalosta saman joulukuisen illan ja yön aikana. Kirurgimies kuulee menettävänsä työkeikan päihteiden käyttönsä vuoksi juuri kun appivanhemmat ovat tulossa kylään. Vaimo saa tietää miehensä uskottomuudesta. Katkeroitunut Anita kauppaa laittomia reseptilääkkeitä kostaakseen nätin fysioterapeutin matkaan lähteneelle ex-miehelleen. Työhullu muurari Anders saa keikan oudolta pariskunnalta, joka haluaa muurata talonsa ikkunat ja ovet umpeen.

## Lähteet
Destin Damachoua

**Destin Simon Damachoua** (s. 17. elokuuta 1986 Villeneuve-Saint-Georges) on ranskalais-keskiafrikkalainen koripalloilija, joka pelaa takakentällä. Hän on pelannut kaudella 2012–2013 Ranskan Vanvesissa ja lisäksi muun muassa yliopistotasolla New Orleansissa. Hän on myös kuulunut Keski-Afrikan tasavallan koripallomaajoukkueeseen ja kilpaillut koripallon Afrikan-mestaruuskilpailuissa vuosina 2005 ja 2009.

## Lähteet
The Besnard Lakes

**The Besnard Lakes** on kanadalainen indie rock-yhtye Montrealista. Sen perustivat vuonna 2003 aviopari Jace Lasek ja Olga Goreas. Kaksi heidän kolmesta albumista ovat olleet ehdolla Polaris Music Prize -palkinnon saajaksi. Yhtyeen nimi tulee Besnardjärvestä Kanadan Saskatchewanissa.

## Diskografia
### Albumit
**[[Volume 1 (The Besnard Lakesin albumi)|Volume 1]]* (2003)
**[[The Besnard Lakes Are the Dark Horse]]* (2007)
**[[The Besnard Lakes Are the Roaring Night]]* (2010)
**[[Until in Excess, Imperceptible UFO]]* (2013)
**[[A Coliseum Complex Museum]]* (2016)
**[[The Besnard Lakes Are the Last of the Great Thunderstorm Warnings]]* (2021)

### Singlet
*"Would Anybody Come To Visit Me" (10", Static Caravan, 2005)
*"Casino Nanaimo" (12", Jagjaguwar, 2007)
*"For Agent 13" (2007)
*"Albatross" (12", Jagjaguwar, 2010)
*"You Lived in the City" (12", Jagjaguwar, 2011)
Suusta suuhun

**Suusta suuhun** (*Mun mot mun*) on vuonna 2005 ensi-iltansa saanut Björn Rungen ohjaama ruotsalainen draamaelokuva, joka oli ehdolla Pohjoismaiden neuvoston elokuvapalkinnon saajaksi vuonna 2006.

## Juoni
Teinityttö Vera on karannut kotoa ja asuu keski-ikäisen narkomaanin Morganin luona, joka pakottaa tytön prostituutioon. Tytön isä yrittää pelastaa tyttöä kaikin keinoin.

## Arvioita
*[[Turun Sanomat|Turun Sanomien]]* Taneli Topeliuksen mielestä kurjuuden kuvauksena Rungen filmi kurkottelee kohti Lukas Moodyssonin viime vuosien ahdistavia filmitunnelmia, mutta Rungelta puuttuu silmää vihlaiseville ja perusteleville yksityiskohdille.

## Lähteet
Vault: Def Leppard Greatest Hits (1980–1995)

**Vault: Def Leppard Greatest Hits (1980–1995)** on brittiläisen rockmusiikkia esittävän Def Leppardin kokoelma-albumi vuodelta 1995.

*Vault: Def Leppard Greatest Hits (1980–1995)* julkaistiin 23. lokakuuta vuonna 1995 Mercury Records-levymerkillä. Albumi ylitti ilmestyessään kultalevyrajan Yhdysvalloissa, Norjassa, Kanadassa sekä yhtyeen kotimaassa Isossa-Britanniassa. Yhdysvalloissa albumia on tähän asti myyty yli nelinkertaisen platinalevymyynnin verran, ja Kanadassa albumi on ylittänyt kaksinkertaisen platinamyynnin. Myös yhtyeen kotimaassa albumi on ylittänyt platinalevyrajan.

Albumi sisältää myös uuden kappaleen "When Love & Hate Collide", josta muodostui suuri hitti yhtyeen kotimaassa kappaleen yltäessä Britannian singlelistalla sijalle 2. 

## Kappalelista
### Yhdysvaltain painos
#"Pour Some Sugar on Me"  
#"Photograph"  
#"Love Bites"  
#"Let's Get Rocked"  
#"Two Steps Behind" (akustinen versio)
#"Animal"  
#"Foolin'"  
#"Rocket"  
#"When Love & Hate Collide"  
#"Armageddon It"  
#"Have You Ever Needed Someone So Bad"  
#"Rock of Ages"  
#"Hysteria"  
#"Miss You in a Heartbeat" (akustinen versio)
#"Bringin' On the Heartbreak"  

### Euroopan painos
#"Pour Some Sugar on Me"  
#"Photograph"  
#"Love Bites"  
#"Let's Get Rocked"  
#"Two Steps Behind"  
#"Animal"  
#"Heaven Is"  
#"Rocket"  
#"When Love & Hate Collide"  
#"Action" (Sweet-cover)
#"Make Love Like a Man"  
#"Armageddon It"  
#"Have You Ever Needed Someone So Bad"  
#"Rock of Ages"  
#"Hysteria"  
#"Bringin' On the Heartbreak"  

### Japanin painos
#"Pour Some Sugar on Me"  
#"Photograph"  
#"Love Bites"  
#"Let's Get Rocked"  
#"Two Steps Behind"  
#"Animal"  
#"Action"  
#"Rocket"  
#"When Love and Hate Collide"  
#"Rock! Rock! ('Til You Drop)" (bonusraita)
#"Armageddon It"  
#"Foolin'"  
#"Have You Ever Needed Someone So Bad"  
#"Rock of Ages"  
#"Hysteria"  
#"Bringin' On the Heartbreak"  
#"Can't Keep Away From the Flame" (bonusraita)

## Lähteet
Finland framställdt i teckningar

**Finland framställdt i teckningar** on Zacharias Topeliuksen Suomea sekä sen kansaa ja historiaa käsittelevä kirja, joka ilmestyi vuosina 1845–1852. Kirjan kuvilla on ollut merkittävä asema Suomen taiteen historiassa.
 
Kirjan kuvituksena on 120 Saksassa tehtyä litografiaa, joiden mallina on ollut suomalaisten taiteilijoiden piirustuksia. Taiteilijoihin kuuluivat muiden muassa Johan Knutson, Pehr Adolf Kruskopf ja Magnus von Wright. Osa alkuperäisistä piirustuksista kuuluu Ateneumin taidemuseon kokoelmiin.

Teoksesta julkaistiin 2011 kommentoitu editio nimellä *Finska vyer: 1840-talets storfurstendöme i bilder / Suomalaisia näkymiä: 1840-luvun suuriruhtinaskunta kuvissa*. Kirjasta julkaistiin samalla myös digitaalinen kuvapankki.

## Kuvien tekijät
Teoksen 120 kuvaa jakautuvat tekijöiden kesken seuraavasti:
*Johan Knutson, 48 kuvaa
*Pehr Adolf Kruskopf, 31 kuvaa
*Magnus von Wright, 17 kuvaa
*Lennart Forstén, 14 kuvaa
*Adolf Wilhelm Lindeström, 5 kuvaa
*Torsten Wilhelm Forstén, 1 kuva
*Jacob Boström, 1 kuva 
*Erik Westerling, 1 kuva

## Kuvia


Tiedosto:Åbo domkyrka-Johan Knutson.png|Johan Knutsonin väritetty litografia Turun tuomiokirkosta.
Tiedosto:Hakoisten linna.jpg|Hakoisten linnavuori Hämeessä, Magnus von Wright
Tiedosto:Sääksmäki kyrka - Magnus von Wright - Finland framställdt i teckningar - 98.jpg|Sääksmäen kirkko Pirkanmaalla, Magnus von Wright
Tiedosto:Pyttis kyrka - Johan Knutson - Finland framställdt i teckningar - 50.jpg|Pyhtään kirkko Kymenlaaksossa, Johan Knutson
Tiedosto:Granitbrott i Pytterlaks - Pehr Adolf Kruskopf - Finland framställdt i teckningar - 57.jpg|Pyterlahden louhos josta kuljetettiin Iisakinkirkon graniittipylväät Pietariin
Tiedosto:Utsigt åt Ladoga ifrån Jachimvaara prestgård - Pehr Adolf Kruskopf - Finland framställdt i teckningar - 71.jpg|Näköala Laatokasta Jaakkimasta
Tiedosto:Juvankoski pappersbruk - Magnus von Wright - Finland framställdt i teckningar - 16.jpg|Juvankosken paperitehdas Salon lähellä
Tiedosto:Fiskars - Pehr Adolf Kruskopf - Finland framställdt i teckningar - 34.jpg|Fiskarsin ruukki Uudellamaalla


## Lähteet

## Aiheesta muualla
* Kuvat kartalla
* 
*
Niilo Kijl

**Niilo (Nils) Kijl** (k. 1636) oli ruotsalainen aatelismies Länsi-Gootanmaalta. Hän oli Kaarle-herttuan kamarijunkkari. Kaarle nimitti hänet 1602 Suomessa asetettavan sotaväen everstiksi. Hän oli Savonlinnan päällikkönä 1604–1608, jolloin hän rakennutti Olavinlinnaan Kiilintornin. Vuodesta 1608 noin vuoteen 1613 hän oli rahastonhoitajana Suomessa ja Turun väliaikainen käskynhaltija. Hänet haudattiin Kalannin kirkkoon.

## Lähteet
Suomi yleisurheilun maailmanmestaruuskilpailuissa 1997

**Suomi yleisurheilun maailmanmestaruuskilpailuissa 1997** käsittelee Suomen joukkuetta yleisurheilun maailmanmestaruuskilpailuissa 1997, jotka järjestettiin Ateenassa. Suomi osallistui näihin kuudensiin yleisurheilun MM-kisoihin joukkueella, joka koostui 12 nais- ja 12 miesurheilijasta. Kilpailuiden avajaisissa Suomen lippua kantoi seitsenottelija Tiia Hautala. 

Suomen Urheiluliiton virallinen tavoite kilpailuissa oli kahden mitalin ja viiden pistesijan saavuttaminen. Tavoitteesta kuitenkin jäätiin ja Suomen joukkueen ainoan mitalin hankki kymmenottelussa toiseksi sijoittunut Eduard Hämäläinen, joka edusti Ateenassa ensimmäistä kertaa Suomea arvokisoissa. Nämä olivat ensimmäiset MM-kisat, joissa Suomi ei saavuttanut yhtään kultamitalia.

Pistesijoja Suomen joukkueelle kertyi kaikkiaan kolme, joista parhaana Mikaela Ingbergin neljäs sija keihäänheitossa. Vuoden 1996 keihään olympiavoittaja Heli Rantanen jäi kymmenenneksi.

Kuulantyönnössä edellisten kisojen hopeamitalisti Mika Halvari nousi lopulta viidenneksi ja miesten keihäässäkin saavutettiin pistesija Aki Parviaisen oltua kahdeksas. Suomen joukkueen vanhin urheilija Seppo Räty ei näissä kisoissa saavuttanut keihäänheitossa loppukilpailupaikkaa. Vuoden 1995 MM-kisojen 50 kilometrin kävelyn maailmanmestaruutta puolustanut Valentin Kononen uupui tällä kertaa sijalle yhdeksän. Pistesijojen ulkopuolelle jääneistä suomalaisista onnistujana voitiin pitää Heli Koivulaa, joka hyppäsi pituudessa ennätyksekseen 657.

## Miehet
*Samuli Vasala, 5000m, alkuerässään 15. (14.10,92)
*Antti Haapakoski, 110m aj, 2. alkuerässään viides (13,72)
*Valentin Kononen, 50 km kävely, yhdeksäs (3.53.40)
*Vesa Rantanen, seiväs, karsinnassa 22. (545)
*Heikki Vääräniemi, seiväs, karsinnassa ilman tulosta
*Mika Halvari, kuula, viides (20,13)
*Arsi Harju, kuula, karsinnassa 15. (19,43)
*Marko Wahlman, moukari, karsinnassa 21. (73,60)
*Aki Parviainen, keihäs, kahdeksas (82,80)
*Seppo Räty, keihäs, karsinnassa 17. (77,24)
*Sami Saksio, keihäs, karsinnassa 18. (76,20)
*Eduard Hämäläinen, kymmenottelu, hopeaa (8730 SE)

## Naiset
*Johanna Manninen, 100m, 1. alkuerässään viides (11,59)
*Sanna Hernesniemi, 100m, 2. alkuerässään kuudes (11,38); 200m, 2. alkuerässään kahdeksas (23,52)
*Monika Kinnunen, 800m, alkuerässään kuudes (2.04,11); 1500m, alkuerässään 11. (4.11,71)
*Annemari Sandell, 10 000m, 15. (33.00,11)
*Johanna Halkoaho, 100m aj, alkuerässään kuudes (13,52)
*Viestijoukkue 4x100m, alkuerässään seitsemäs (44,08)
**Sanna Koivisto, Johanna Manninen, Sanna Hernesniemi, Anu Pirttimaa
*Heli Koivula, pituus, karsinnassa 13. (657); kolmiloikka, karsinnassa 19. (13,85)
*Mikaela Ingberg, keihäs, neljäs (66,00)
*Heli Rantanen, keihäs, kymmenes (62,64)
*Taina Uppa, keihäs, karsinnassa 20. (57,72)
*Tiia Hautala, seitsenottelu, 14. (6026)

## Lähteet
* 
*
Heyy Babyy

**Heyy Babyy** on vuonna 2007 ilmestynyt intialainen komediaelokuva. Se on hindinkielinen versio malajalaminkielisestä elokuvasta *[[Thoovalsparsham]]* (1990), joka on saanut inspiraationsa yhdysvaltalaisesta elokuvasta *[[Kolme miestä ja baby]]* (1987), joka taas on uudelleenfilmatisointi ranskalaisesta elokuvasta *[[Kolme miestä ja käärö]]* (1985). *Heyy Babyy* menestyi hyvin.

## Näyttelijät

;Erikoisesiintymiset laulussa ”Heyy Babyy” (esiintymisjärjestyksessä)

## Soundtrack

## Lähteet

## Aiheesta muualla
* Virallinen sivusto 
* 
*
Ivan Jakubovski

**Ivan Ignatjevitš Jakubovski** (; 7. tammikuuta 1912 (J: 25. joulukuuta 1911) Zaitsava, Valko-Venäjä – 30. marraskuuta 1976 Moskova, Neuvostoliitto) oli Neuvostoliiton marsalkka. Hän toimii Varsovan liiton komentajapäällikkönä vuosina 1967–1976. Hänelle myönnettiin kahdesti aikansa korkein kunnianosoitus, Neuvostoliiton sankarin tähti.

## Lähteet
Marcellina Emmanuel

**Marcellina Emmanuel** (s. 7. marraskuuta 1964) on tansanialainen entinen keskipitkän matkan juoksija. Hän kilpaili vuoden 1980 kesäolympialaisissa Moskovassa ja putosi naisten 1 500 metrin juoksussa ensimmäisellä kierroksella jäätyään eränsä yhdenneksitoista. Hänen henkilökohtainen ennätysaikansa 1 500 metrin juoksussa on 4:26:78. Emmanuel oli Moskovan olympialaisissa Tansanian nuorin kilpailija.

## Lähteet
Ammaar Ghadiyali

**Ammaar Ghadiyali** (s. 30. toukokuuta 1997 Dar-es-Salaam) on tansanialainen uimari. Hän kilpaili vuoden 2012 kesäolympialaisissa Lontoossa ja jäi miesten 100 metrin vapaauinnissa 55. sijalle ajalla 1:01:07. Ghadiyalista tuli siihen mennessä nuorin Tansaniaa olympialaisissa edustanut urheilija.

Ghadiyali osallistui myös vuoden 2011 uinnin maailmanmestaruuskilpailuihin Shanghaissa.

## Lähteet
Jevgeni Garanitšev

**Jevgeni Aleksandrovitš Garanitšev** (, s. 13. helmikuuta 1988 Novoiljinski, Permin aluepiiri, Venäjä) on venäläinen ampumahiihtäjä.

Garanitšev voitti pronssia Sotšin olympialaisissa 2014 normaalimatkalla. Yhteislähtökilpailussa hän sijoittui viidenneksi ja takaa-ajossa 15:nneksi. Ruhpoldingin MM-kilpailuissa 2012 hän oli yhteislähtökilpailussa yhdeksäs, 10 km sprintissä 12:s ja takaa-ajossa 14:s. Kontiolahden MM-kilpailuissa 2015 hän sijoittui sprintissä kuudenneksi ja yhteislähdössä 11:nneksi. Oslon MM-kilpailuissa 2016 hän oli sprintissä kuudes, normaalimatkalla kahdeksas ja takaa-ajossa yhdestoista. Hochfilzenin MM-kilpailuissa 2017 hän sijoittui pikakilpailussa kymmenenneksi ja yhteislähdössä 11:nneksi. Östersundin MM-kilpailuissa 2019 hän oli normaalimatkalla seitsemäs ja takaa-ajossa yhdeksäs. Anterselvan MM-kilpailuissa 2020 hän sijoittui normaalimatkalla 14:nneksi.

Garanitšev kilpaili maailmancupissa ensimmäisen kerran Antholzissa kaudella 2010–2011 sijoittuen sprinttikilpailussa 13:nneksi. Kymmenen parhaan joukossa hän debytoi oltuaan kymmenes Östersundin normaalimatkalla (20 kilometriä) kaudella 2011–2012. Ensimmäisen palkintosijansa hän sai oltuaan samalla kaudella toinen Antholzin sprinttikilpailussa. Ensimmäisen voittonsa hän saavutti Holmenkollenin sprintissä 2. helmikuuta 2012. Hän sijoittui samana viikonloppuna kolmanneksi sekä takaa-ajossa että yhteislähdössä. Kaudella 2012–2013 hän oli Oberhofissa toinen sprintissä ja takaa-ajossa. Kaudella 2013–2014 hän oli Ruhpoldingin takaa-ajon kolmas ja Holmenkollenin pikakilpailussa toinen. Kaudella 2014–2015 hän sijoittui Antholzin sprintissä toiseksi ja takaa-ajokilpailussa kolmanneksi, Holmenkollenin normaalimatkalla toiseksi ja maailmancupin kokonaiskilpailussa seitsemänneksi. Kaudella 2015–2016 hän oli kolmas Pokljukan sprintissä ja Ruhpoldingin jälkimmäisessä yhteislähtökilpailussa. Maailmancupin kokonaiskilpailussa hän sijoittui seitsemänneksi ja yhteislähtöcupissa viidenneksi. Kaudella 2018–2019 hän oli kolmas Nové Měston yhteislähtökilpailussa. 

EM-kilpailuissa Garanitšev saavutti kultaa pikakilpailussa ja sekaviestissä ja hopeaa takaa-ajossa 2016, kultaa parisekaviestissä ja hopeaa takaa-ajossa 2017, hopeaa sekaviestissä ja pronssia takaa-ajossa 2018 sekä pronssia parisekaviestissä 2021. Rulla-ampumahiihdon MM-kilpailuissa hän sai pronssia nuorten sprinttikilpailussa Oberhofissa 2009 ja hopeaa aikuisten sekaviestissä Duszniki-Zdrój'ssa 2010.

## Lähteet
Joachim Willén

**Karl Edmund Joachim Willén** (s. 23. elokuuta 1972 Klockrike) on ruotsalainen entinen triathlonisti. Hän kilpaili vuoden 2000 kesäolympialaisissa ja jäi siellä miesten kilpailussa 35. sijalle.

## Lähteet
Henri Peslier

**Henri François Peslier** (4. tammikuuta 1880 Uzel – 12. toukokuuta 1912 Pariisi) oli ranskalainen vesipalloilija. Hän kilpaili vuoden 1900 kesäolympialaisissa Pariisissa ja oli siellä mukana samassa pronssia *Libellule de Paris* -joukkueen kanssa.

## Lähteet
François Latil

**François Latil** (s. 10. kesäkuuta 1938) on vanuatulainen entinen jousiampuja. Hän kilpaili vuoden 2000 kesäolympialaisissa Sydneyssä ja jäi miesten yksilökilpailussa 61. sijalle (64:stä kilpailijasta). Hän oli iäkkäin Sydneyn olympialaisissa lajissaan kilpaillut urheilija.

## Lähteet
Mutai

**Mutai** on kenialainen sukunimi, joka on muun muassa seuraavilla henkilöillä:

* Abel (Kiprop) Mutai (s. 1988), kenialainen estejuoksija
* Elijah (Chemwolo) Mutai (s. 1978), kenialainen maratonjuoksija
* Emmanuel Kipchirchir Mutai (s. 1978), kenialainen pitkän matkan juoksija
* Geoffrey Kiprono Mutai (s. 1981), kenialainen juoksija
* John Mutai (s. 1966), kenialainen maratonjuoksija
* Mark Kiprotich Mutai (s. 1978), kenialainen pikajuoksija
* Solomon Mutai (s. 1992), ugandalainen kestävyysjuoksija
* Vincent Kiprotich Mutai (s. 1994), kenialainen 1500 metrin juoksija
Molly Tay

**Chin Say "Molly" Tay** (s. 13. elokuuta 1952) on malesialainen entinen uimari. Hän kilpaili vuoden 1964 kesäolympialaisissa Tokiossa niiden nuorimpana osallistujana. Hän putosi naisten 100 metrin perhosuinnissa ensimmäisellä kierroksella jäätyään eränsä seitsemänneksi.

Molly Tay voitti useita mitaleita Kaakkois-Aasian kisoissa vuosina 1965–1969.

Myös hänen siskonsa Tay Chin Joo oli uimari ja osallistui olympialaisiin vuonna 1972.

## Lähteet